Prúd

V roku 1965 začína vychádzať časopis pre chlapcov a dievčatá Prúd. Má 52 strán a stojí 2,- Kčs. Hneď v prvom ročníku vydávajú komiks Jozefa Scheka, Desiata planéta. (č.01 - 08) Tento komiks sa dočkal reprintu v roku 2003 v knihe Veľká kniha komiksu: Jozef Schek. Zásluhu má na tom české vydavateľstvo BB/Art. V druhom ročníku časopisu vychádza komiks s názvom Štvorka. Má desať častí (č.01 - 10). Komiks je na motívy rozprávania Vlka a kreslí ho dedo Moskyt. V ročníkoch 3. - 5. už komiksy nevychádzali. Pokiaľ mi je známe tak 5. ročníkom v roku 1970 časopis zanikol.